ડિસેમ્બરમાં ફેસબુકે જાહેર કર્યું કે ખોટા સમાચાર સામે લડવા માટે તે બે પરિવર્તનનો અમલ કરી રહી છે. કંપનીએ કહ્યું હતું કે તે ખોટા સમાચાર ઓળખવા માટે ‘ડિસ્પ્યુટેડ ફ્લૅગ્સ’નો ઉપયોગ હવે નહીં કરે. લોકોને વધુ સંદર્ભ આપવા માટે વિકલ્પ તરીકે સંબંધિત લેખો દર્શાવાશે. અને ફેસબુકે કહ્યું હતું કે માહિતી સાચી છે કે નહીં તે તેઓ જે સમાચાર સ્રોતોને અનુસરે છે તેના આધારે નક્કી કરવા વધુ સારી સમજ લોકો કેળવી શકે તે માટે આ પહેલ શરૂ કરી રહી છે. ફેસબુકે ‘ડિસ્પ્યુટેડ ફ્લૅગ્સ’ દૂર કર્યા તેનું કારણ એ હતું કે તેનાથી બનાવટી સમાચારો વપરાશકારોને વધુ સાચા લાગતા હતા. એક સંશોધનમાં એવી માહિતી બહાર આવી હતી કે કોઈ માહિતી પર લાલ ધ્વજ લગાવેલો હોય તો પણ વપરાશકારો તે ખોટી માહિતીને સાચી જ માનતા હતા. ફેસબુક પ્રૉડક્ટ મેનેજર ટેસ્સા લાયોન્સે એક બ્લૉગ પૉસ્ટમાં લખ્યું હતું કે ‘ખોટી માહિતીને સાચી કરવા પરના એક શૈક્ષણિક સંશોધનમાં જણાવાયું હતું કે લેખની બાજુમાં લાલ ધ્વજ જેવી મજબૂત તસવીર લગાવવાથી વ્યક્તિના મનમાં રહેલી ઊંડે સુધીની માન્યતા સુરક્ષિત થાય છે.’ સંશોધનમાં એવું ચોંકાવનારું તથ્ય બહાર આવ્યું હતું કે જ્યારે ખોટા સમાચારની સાથે સંબંધિત લેખો મૂકવામાં આવ્યા તો તે જેટલા શૅર કરાયા તે કરતાં લાલ ધ્વજ સાથેના ખોટા સમાચાર વધુ શૅર કરાયા હતા.